**C.7 ผลและกระบวนการบริหารจัดการด้านกายภาพ**

**ใช้ข้อมูล: ปีการศึกษา 2564 (กรกฎาคม 2564 ถึง มิถุนายน 2565)**

C.7.1 มีการจัดหา บำรุงรักษา และประเมินผลการจัดหาและบำรุงรักษาวัสดุอุปกรณ์และสถานที่  
ที่ใช้ในการจัดการเรียน การสอน และการฝึกปฏิบัติของผู้เรียน เพื่อให้มีความเพียงพอพร้อมใช้ทันสมัยและตอบสนองความต้องการจำเป็นของการจัดการเรียนการสอนและการฝึกปฏิบัติ

C.7.2 มีการจัดหา บำรุงรักษา ให้บริการ และประเมินผลการจัดหา บำรุงรักษา และให้บริการวัสดุอุปกรณ์และสถานที่ ด้านเทคโนโลยีสารสนเทศ เพื่อให้มีความเพียงพอ พร้อมใช้ทันสมัย และตอบสนองความต้องการจำเป็นของการจัดการเรียน การสอน และการพัฒนาการเรียนรู้ของผู้เรียนและการบริหารจัดการพันธกิจต่าง ๆ

C.7.3 มีการจัดหา บำรุงรักษา ให้บริการ และประเมินผลการจัดหา บำรุงรักษา และให้บริการทรัพยากรในห้องสมุด เพื่อให้มีความเพียงพอ พร้อมใช้ทันสมัย และตอบสนองความต้องการจำเป็นของการจัดการเรียนการสอนและการพัฒนาการเรียนรู้ของผู้เรียน

C.7.4 มีการจัดสภาพแวดล้อมทางกายภาพ สภาพแวดล้อมทางสังคม และสภาพแวดล้อมทางจิตวิทยา ที่ช่วยส่งเสริมการเรียนรู้ศักยภาพ คุณภาพชีวิต สุขภาพ และความปลอดภัยของผู้เรียน

**ผลการดำเนินงาน :**

**C.7.1 มีการจัดหา บำรุงรักษา และประเมิน ผลการจัดหาและบำรุงรักษาวัสดุอุปกรณ์และสถานที่ที่ใช้ในการจัดการเรียน การสอน และการฝึกปฏิบัติของผู้เรียน เพื่อให้มีความเพียงพอพร้อมใช้ทันสมัยและตอบสนองความต้องการจำเป็นของการจัดการเรียนการสอนและการฝึกปฏิบัติ**

คณะพัฒนาการท่องเที่ยวกำหนดพันธกิจด้านผลิตบัณฑิต “ผลิตบัณฑิตที่มีความรู้ ทักษะในวิชาชีพด้านการท่องเที่ยว ทักษะการเป็นผู้ประกอบการด้านการท่องเที่ยวและบริการ และการบริหารจัดการทรัพยากรการท่องเที่ยวให้มีประสิทธิภาพตามมาตรฐานวิชาชีพเพื่อการพัฒนาการท่องเที่ยวสู่ความยั่งยืน” เพื่อให้การจัดการเรียน การสอนของหลักสูตรและการฝึกปฏิบัติเป็นไปตามจุดมุ่งหมายของหลักสูตรที่กำหนดนั้น ในปีการศึกษา 2564 คณะฯ ได้ทบทวนขั้นตอนการจัดหาวัสดุอุปกรณ์และสถานที่ที่ใช้ในการจัดการเรียนการสอน เพื่อให้เพียงพอ พร้อมใช้ ทันสมัยและตอบสนองความต้องการของผู้สอนและผู้เรียน พบว่า ขั้นตอนที่คณะฯ ได้กำหนดนั้น ครอบคลุมกระบวนการทำงานของคณะแล้ว โดยจะเพิ่มการกำกับ ติดตาม ให้มีการดำเนินการอย่างต่อเนื่อง คณะฯ ได้มอบหมายให้รองคณบดีคณะพัฒนาการท่องเที่ยว (อาจารย์พิรุฬห์พัฒน์ ภู่น้อย) เป็นผู้กำกับ ติดตามสิ่งสนับสนุนการเรียนการสอนของคณะทั้งหมด 4 หลักสูตร ในระดับปริญญาตรี จำนวน 2 หลักสูตร ระดับปริญญาโท จำนวน 1 หลักสูตร และระดับปริญญาเอก จำนวน 1 หลักสูตรให้มีสภาพพร้อมใช้ ภายใต้ความคุ้มทุน คุ้มค่า และก่อให้เกิดประโยชน์สูงสุดกับคณะ

**ขั้นตอนการจัดหาวัสดุอุปกรณ์ สถานที่ที่ใช้ในการจัดการเรียนการสอนและการฝึกปฏิบัติของผู้เรียน**

**ขั้นตอนการจัดหา ขั้นตอนการบำรุงรักษา**

ผลสำรวจวัสดุอุปกรณ์คณะฯ โดยงานบริการการศึกษา

ผลสำรวจความต้องการครุภัณฑ์

ข้อเสนอแนะจากนักศึกษากับสิ่งสนับสนุนการเรียนรู้

เจ้าหน้าที่ที่เกี่ยวข้องตรวจสอบความพร้อมของวัสดุอุปกรณ์

การจัดการเรียนการสอนตาม PLO ของหลักสูตร

พบการชำรุดเสียหาย

งานนโยบาย แผนและประกันคุณภาพ เป็นผู้รวบรวมข้อมูล

ไม่สามารถดำเนินการซ่อมแซมได้

ดำเนินการซ่อมแซมทันที

ประเมินผลความพึงพอใจต่อสิ่งสนับสนุนการเรียนการสอน และสภาพแวดล้อมคณะพัฒนาการท่องเที่ยว

จัดจ้างหน่วยงานภายนอกเป็นผู้ดำเนินการซ่อมแซม

ผลการพิจารณาไม่ดำเนินการซ่อมแซม

ผลการพิจารณาให้ดำเนินการซ่อมแซม

แจ้งหลักสูตร/บุคลากรที่เกี่ยวข้องรับทราบ

มอบหมายที่เกี่ยวข้องดำเนินการจัดหาสถานที่ในการใช้จัดการเรียนการสอน (ทั้งภายใน และเครือข่ายภายนอก)

แจ้งหลักสูตร/บุคลากรที่เกี่ยวข้องรับทราบ

ทำบันทึกแจ้งผู้บริหารคณะฯ รับทราบและพิจารณา

คณะฯ ดำเนินการจัดหาครุภัณฑ์ วัสดุอุปกรณ์ ตามลำดับความสำคัญ

บรรจุไว้ในแผนการจัดหาครุภัณฑ์ วัสดุอุปกรณ์ปีงบประมาณถัดไป

เสนอคณะกรรมการประจำคณะฯ พิจารณา

คณะฯ ได้สำรวจความต้องการวัสดุ อุปกรณ์ที่ใช้ในการจัดการเรียนการสอน เป็นประจำทุกปี ประกอบกับในปีการศึกษา 2564 (รอบปีงบประมาณ 2564) สถานการณ์การแพร่ระบาดของเชื้อไวรัสโควิด-19 ทำให้คณะฯ ปรับการจัดการเรียนการสอนเป็นรูปแบบออนไลน์เป็นส่วนใหญ่และผสมผสาน On-Site ในบางรายวิชา อีกทั้ง คณะฯ ได้มีการบริหารจัดการงบประมาณ ให้สอดคล้องกับยอดจำนวนนักศึกษาที่ลดลงในปัจจุบัน จึงมีนโยบายในการซ่อมแซมและจัดซื้อวัสดุมาซ่อมแซมครุภัณฑ์ที่สามารถซ่อมได้ อาทิ โต๊ะ เก้าอี้ให้มีสภาพพร้อมใช้งานเป็นลำดับแรก การใช้ทรัพยากรร่วมกันกับหน่วยงานเครือข่ายภายนอก เพื่อลดต้นทุนในการบำรุงรักษา และการใช้ทรัพยากรของคณะที่มีอยู่ในส่วนของพื้นที่ Co-Working Space อาคารพัฒนาวิสัยทัศน์ ให้เกิดประโยชน์สูงสุด

ซึ่งปีการศึกษา 2564 คณะฯ ได้ดำเนินการจัดหาวัสดุอุปกรณ์ สถานที่ที่ใช้ในการจัดการเรียนการสอน การฝึกปฏิบัติของผู้เรียน ดังนี้

**1. มีการจัดหาสถานที่ ที่ใช้ในการจัดการเรียนการสอนและการฝึกปฏิบัติของผู้เรียน ดังนี้**

งานบริการการศึกษาฯ ได้วิเคราะห์ปัญหาการใช้ห้องเรียนสำหรับนักศึกษา คณะพัฒนาการท่องเที่ยว พบว่า ห้องเรียนภาคบรรยายมี “เพียงพอ”กับการจัดการเรียนการสอน ซึ่งสามารถดำเนินการสลับห้องเรียนให้เหมาะสมกับจำนวนนักศึกษาได้ ดำเนินการ ดังนี้

1. คณะพัฒนาการท่องเที่ยวใช้ห้องเรียน 427 และ 429 ซึ่งเป็นห้องขนาดใหญ่ เพื่อลดปัญหาการ “ขยายเวลาคาบเรียน” หลังเวลา 16.00 น.

2. สำหรับนักศึกษากลุ่มใหญ่ที่ส่งผลกระทบต่อประสิทธิภาพการเรียนการสอน สามารถ “แบ่งกลุ่ม” นักศึกษาให้มีขนาดเล็กลง เพื่อจัดตารางเรียนในห้องที่มีความจุที่เหมาะสมได้

3. การจัดกิจกรรมในรายวิชาต่าง ๆ ได้มีการจัดกิจกรรมที่บูรณาการร่วมกันในรายวิชาต่าง ๆ เพื่อลดปัญหาในการจัดกิจกรรมในชั้นเรียน ที่มีขนาดใหญ่

4. ในปีการศึกษา 2564 คณะฯ มีอาคารสำหรับการจัดการเรียนการสอนและฝึกภาคปฏิบัติ จำนวน 2 อาคาร ประกอบด้วย อาคารสุวรรณวาจกกสิกิจ จำนวน 4 ห้องเรียน พื้นที่ฝึกปฏิบัติ Co-Working Space อาคารพัฒนาวิสัยทัศน์ และหน่วยงานด้านการท่องเที่ยวที่เป็นเครือข่ายของคณะฯ ซึ่งคณะได้ขอความอนุเคราะห์สถานที่ในการฝึกปฏิบัติจริงให้แก่นักศึกษาปริญญาตรี อาทิ โรงแรม หลักสูตรระดับปริญญาตรี สาขาวิชาการจัดการธุรกิจท่องเที่ยวและบริการ ในรายวิชา การจัดการอาหารและเครื่องดื่ม บูรณาการร่วมกับรายวิชา พฤติกรรมผู้บริโภคทางการท่องเที่ยว เข้าใช้พื้นที่ Co-Kitchen Space อาคารพัฒนาวิสัยทัศน์ โดยได้เชิญเชฟมืออาชีพเพื่อเป็น Coach ให้นักศึกษาได้ฝึกปฏิบัติงานครัว การบริการส่วนหน้าและการขาย เสมือนจริงในการประกอบธุรกิจร้านอาหาร เป็นต้น

**2. การจัดหาวัสดุอุปกรณ์ที่ใช้ในการจัดการเรียน การสอน และการฝึกปฏิบัติของผู้เรียน**

คณะฯ มีการตรวจสอบครุภัณฑ์และอุปกรณ์ประจำห้องเรียนของคณะฯ ให้มีสภาพพร้อมใช้งาน ในปีการศึกษา 2564 เปลี่ยนเครื่องคอมพิวเตอร์ เพื่อใช้ในการจัดการเรียนการสอนในห้องเรียนระดับปริญญาตรี และนักศึกษาระดับบัณฑิตศึกษา และบุคลากรสายสนับสนุนวิชาการที่ชำรุดและไม่สามารถซ่อมแซมได้ จำนวน 4 เครื่อง พร้อมทั้งติดตั้งกล้องเว็บแคมสำหรับคอมพิวเตอร์ในห้องเรียนระดับบัณฑิตศึกษา เพื่ออำนวยความสะดวกแก่อาจารย์ผู้สอนที่ต้องจัดการเรียนการสอนออนไลน์ ตลอดจนจัดหาชุดเครื่องฉาย 3 มิติ อีก 1 ชุด Stand by สำหรับใช้ในการจัดการเรียนการสอนของคณะฯ

**3. การบำรุงรักษาวัสดุอุปกรณ์และสถานที่ ที่ใช้ในการจัดการเรียน การสอน และการฝึกปฏิบัติของผู้เรียน**

คณะพัฒนาการท่องเที่ยว มีการบำรุงรักษาและซ่อมแซมอาคารของคณะฯ ทั้งหมด เช่น งานซ่อมแซมครุภัณฑ์ งานซ่อมทั่วไป การบำรุงรักษาระบบประปา ไฟฟ้า เครื่องปรับอากาศ เป็นต้น โดยเจ้าหน้าที่ช่างเทคนิค สังกัดงานบริหารและธุรการ เป็นผู้ดูแลความเรียบร้อยและความปลอดภัยของห้องเรียน โดยมีการดำเนินการดังนี้

| **วัสดุอุปกรณ์/สถานที่** | **การตรวจสอบและบำรุงรักษา** | **ผลการตรวจสอบ**  **และบำรุงรักษา** |
| --- | --- | --- |
| - ห้องเรียนนักศึกษา (ห้อง 427, 429, 421, 422)  - ห้องประชุมและห้อง Common room | - มีการตรวจสอบอุปกรณ์ในห้องเรียน/ห้องประชุมที่มีการเรียนการสอนทุกวันการเรียนการสอน และอำนวยความสะดวก เปิดอุปกรณ์ในห้องเรียนไว้ให้อาจารย์ผู้สอนทุกห้องที่มีการใช้งานช่วงเช้าให้สามารถพร้อมใช้งานได้ทันที ได้แก่ เครื่องคอมพิวเตอร์ ไมโครโฟน เครื่องเสียง เป็นต้น  - หากพบการชำรุดของวัสดุอุปกรณ์ในห้องเรียน อาจารย์ นักศึกษา พนักงานทำความสะอาดสามารถแจ้งมายังช่างเทคนิค เพื่อดำเนินการซ่อมแซมได้ทันที | - งานบริหารธุรการ ได้สำรวจข้อมูลและเสนอผู้บริหารพิจารณา แผนการซ่อมแซม/เปลี่ยนวัสดุอุปกรณ์ ที่มีความจำเป็นเร่งด่วน ในปีการศึกษา 2564 ได้ดำเนินการเปลี่ยนเครื่องคอมพิวเตอร์ใหม่แทนเครื่องเดิมที่เสื่อมสภาพ |
| อาคารพัฒนาวิสัยทัศน์ ชั้น 2 | ดำเนินการตรวจสอบระบบไฟฟ้าภายในอาคาร อุปกรณ์ภายในพื้นที่ และห้องน้ำ | ปัจจุบันอุปกรณ์ชำรุด ได้แก่ ก๊อกน้ำภายในห้องน้ำหญิงน้ำไม่ไหล อยู่ระหว่างการบำรุงรักษาให้มีสภาพพร้อมใช้งานก่อนเปิดภาคการศึกษาที่ 1/2565 |
| ระบบไฟฟ้าภายในอาคาร และเครื่องปรับอากาศภายในอาคาร | - ดำเนินการตรวจสอบระบบไฟฟ้าภายในอาคารทุกปี ประกอบด้วยหม้อแปลง ตู้เซ็นเตอร์ โดยกองกายภาพและสิ่งแวดล้อมมหาวิทยาลัย  - ดำเนินการเปลี่ยนหลอดไฟตามอายุการใช้งานทันทีที่มีการเสื่อมสภาพ  - มีการตรวจเช็คเครื่องปรับอากาศ และล้างแอร์ทุกปี | ในปีที่ผ่านมา เปลี่ยนหลอดไฟฟ้าตามอายุการใช้งาน และล้างแผ่นกรองเครื่องปรับอากาศทุกเทอม |
| ความสะอาดภายในอาคาร | พนักงานทำความสะอาดห้องเรียน ห้องทำงานบุคลากร และห้องน้ำทุกวัน จันทร์ – เสาร์ | ห้องเรียน ห้องประชุม ห้องทำงานสะอาดเรียบร้อย พร้อมใช้งานได้ตลอดเวลา |

**3**. **มีการประเมินผลการจัดหาและบำรุงรักษาวัสดุอุปกรณ์และสถานที่ที่ใช้ในการจัดการเรียน การสอน และการฝึกปฏิบัติของผู้เรียน**

คณะพัฒนาการท่องเที่ยว ได้สำรวจผลประเมินความพึงพอใจต่อสิ่งสนับสนุนการเรียนการสอน และสภาพแวดล้อมคณะพัฒนาการท่องเที่ยว มหาวิทยาลัยแม่โจ้ ประจำปีการศึกษา 2564 จากบุคลากร นักศึกษา ผลประเมินความพึงพอใจต่อสิ่งสนับสนุนการเรียนรู้ อยู่ในระดับมาก คะแนนเฉลี่ย นำเสนอคณะกรรมการประจำคณะฯ เพื่อพิจารณาและนำข้อเสนอแนะไปปรับปรุงการดำเนินงานปีการศึกษา 2565 โดยนำไปกำหนดแนวทางการดำเนินงานปรับปรุง/แก้ไข **(64TDSQADC7.1.1 แนวทางการปรับปรุงแก้ไขตามข้อเสนอแนะ ปีการศึกษา 2564)** คณะฯ ได้สำรวจความต้องการวัสดุ อุปกรณ์ที่ใช้ในการจัดการเรียนการสอน เป็นประจำทุกปี ประกอบกับในปีการศึกษา 2564 (รอบปีงบประมาณ 2565) โดยวิเคราะห์ความต้องการของหลักสูตร อาจารย์ และบุคลากรสายสนับสนุนวิชาการ ดังนี้

| **ข้อเสนอแนะ ปีการศึกษา 2564** | **แนวทางการพัฒนา ปีการศึกษา 2565** |
| --- | --- |
| 1. อุปกรณ์ในห้องเรียนควรมีคำแนะนำการใช้ และติด tag สายอุปกรณ์ทุกเส้น เพื่อลดปัญหาความไม่รู้ของผู้ใช้อุปกรณ์ที่สลับสายไปมาอยู่เสมอ รวมถึงติดป้ายวิธีการปรับเครื่องเสียงที่ชัดเจน | งานบริการการศึกษาฯ ได้แจ้งช่างเทคนิคให้ดำเนินการ ดังนี้  1. ติด tag สายอุปกรณ์ทุกเส้น  2. คำแนะนำการใช้งานทุกห้องเรียน  3. อาจารย์ประจำรายวิชาต้องคอยกำชับนักศึกษาในกรณีนักศึกษานำเสนอรายงาน แล้วมีการนำเอาอุปกรณ์มาเชื่อมต่อ เมื่อเสร็จงานแล้วควรดำเนินการเชื่อมต่อให้เมือนเดิมด้วยทุกครั้ง และไม่ควรปล่อยให้นักศึกษามาเชื่อมต่อใช้อุปกรณ์โดยพละการ |
| 2. ควรมีการซื้ออุปกรณ์คอมพิวเตอร์ให้กับบุคลากรที่ใช้คอมพิวเตอร์เกินสิบปี | โดยปกติคณะได้มีการจัดหาชุดอุปกรณ์คอมพิวเตอร์ไว้สำหรับบุคลากรทุกท่านครบถ้วนอยู่แล้ว ซึ่งคณะฯ จะพิจารณาการจัดซื้ออุปกรณ์คอมพิวเตอร์สำหรับบุคลากร โดยพิจารณาดังนี้  1. กรณีอุปกรณ์เสียหาย และสามารถซ่อมแซมได้จะดำเนินการซ่อมแซม/เปลี่ยนอุปกรณ์  2. กรณีที่อุปกรณ์คอมพิวเตอร์ไม่สามารถใช้งานได้ คณะฯ จะพิจารณาจัดซื้ออุปกรณ์ใหม่ต่อไป  3. โดยที่ในปีงบประมาณที่ผ่านมา คณะฯ ได้มีการจัดซื้อคอมพิวเตอร์ ทั้งหมดจำนวน 4 ชุด และชุดเครื่องฉาย 3 มิติ อีก 1 ชุด เพื่อสนับสนุนด้านการเรียนการสอน |
| 3. เพิ่มพื้นที่อ่านหนังสือ พื้นที่ทำงาน พื้นที่ทำกิจกรรม สำหรับนักศึกษาและบุคลากร | คณะฯ ได้ตรวจสอบการใช้งาน พื้นที่ทำงาน พื้นที่ทำกิจกรรม ของนักศึกษาและบุคลากรแล้ว พบว่า ยังเพียงพอต่อการใช้งาน ทั้งนี้ นักศึกษาสามารถขอใช้ห้องเรียนเพื่อทำกิจกรรมกลุ่มร่วมกันได้ (หากห้องเรียนไม่ได้ถูกใช้งาน) นอกจากนี้คณะยังมีพื้นที่ของอาคารพัฒนาวิสัยทัศน์ สำหรับให้นักศึกษาได้ใช้ทำกิจกรรมต่าง ๆ ได้อย่างเพียงพอ |
| 4. ควรปรับปรุงบริเวณใต้ห้องเรียน 427 และ 429 ให้เป็นพื้นที่พักผ่อน และให้นักศึกษาสามารถใช้ประโยชน์ได้จริง | ปีการศึกษา 2564 คณะฯ ได้มีการเพิ่มเก้าอี้ไม้บริเวณหน้าห้องเรียนชั้น 2 ของอาคารสุวรรณวาจกกสิกิจและโถงใต้บันได ชั้น 1 เพื่อให้นักศึกษาได้นั่งพักคอย ส่วนพื้นที่ใต้ห้องเรียน 429 นั้นเป็นพื้นที่ต่ำ เวลาฝนตกหนักจะมีน้ำท่วมขังเป็นครั้งคราว ไม่เหมาะที่จะพัฒนาเป็นที่พักผ่อน  อนึ่งเมื่อปี 2563 ทางศิษย์เก่าแม่โจ้ รุ่นที่ 49 และ ได้ร่วมบริจาคเงินเพื่อปรับปรุงและจัดสวนหิน พร้อมชุดเก้าอี้ม้าหินอ่อน ไว้สำหรับให้นักศึกษาได้นั่งพักผ่อนและทำกิจกรรม และปรับปรุงสนามหญ้าหน้าอาคารสุวรรณวาจกกสิกิจ ไว้อย่างสวยงาม |

จากข้อมูลดังกล่าว รองคณบดี ร่วมกับงานนโยบาย แผนและประกันคุณภาพ และงานบริการการศึกษาและกิจการนักศึกษา ดำเนินการการจัดหาและบำรุงรักษาวัสดุอุปกรณ์และสถานที่ที่ใช้ในการจัดการเรียน การสอน และการฝึกปฏิบัติของผู้เรียน เพื่อให้มีความเพียงพอพร้อมใช้ทันสมัยและตอบสนองความต้องการจำเป็นของการจัดการเรียนการสอนและการฝึกปฏิบัติ และนำเสนอรายงานต่อที่ประชุมคณะกรรมการประจำคณะพัฒนาการท่องเที่ยวพิจารณา เพิ่มเปลี่ยนหลอดไฟห้องสโลป


สถานการณ์การแพร่ระบาดของเชื้อไวรัสโคโรนา - 2019 ทำให้คณะฯ ต้องปรับการจัดการเรียนการสอนเป็นรูปแบบออนไลน์ตามประกาศมหาวิทยาลัยแม่โจ้ เรื่องมาตรการการจัดการเรียนการสอนนักศึกษา ในสถานการณ์การแพร่ระบาดของเชื้อไวรัสโคโรนา-2019 เป็นส่วนใหญ่ อีกทั้ง คณะฯ ได้มีการบริหารจัดการงบประมาณ ให้สอดคล้องกับยอดจำนวนนักศึกษาที่ลดลงในปัจจุบัน จึงมีนโยบายในการซ่อมแซมและจัดซื้อวัสดุมาซ่อมแซมครุภัณฑ์ที่สามารถซ่อมได้ อาทิ โต๊ะ เก้าอี้ให้มีสภาพพร้อมใช้งานเป็นลำดับแรก การใช้ทรัพยากรร่วมกันกับหน่วยงานเครือข่ายภายนอก เพื่อลดต้นทุนในการบำรุงรักษา และการใช้ทรัพยากรของคณะที่มีอยู่ และการใช้พื้นที่ในส่วนของพื้นที่ Co-Working Space อาคารพัฒนาวิสัยทัศน์ ให้เกิดประโยชน์สูงสุด

**ผลการประเมินตนเอง Sub-Criteria 7.1:**

**ระดับ 3** : Inadequate but Minor Improvement Will Make It Adequate

**C.7.2 มีการจัดหา บำรุงรักษา ให้บริการ และประเมินผลการจัดหา บำรุงรักษา และให้บริการวัสดุอุปกรณ์และสถานที่ ด้านเทคโนโลยีสารสนเทศ เพื่อให้มีความเพียงพอ พร้อมใช้ทันสมัย และตอบสนองความต้องการจำเป็นของการจัดการเรียน การสอน และการพัฒนาการเรียนรู้ของผู้เรียนและการบริหารจัดการพันธกิจต่าง ๆ**

เพิ่มความสอดคล้องกับพันธกิจ งวดเวลาการจัดหาและให้บริการ วัสดุอุปกรณ์และสถานที่ด้านเทคโนโลยีสารสนเทศ เพื่อให้เพียงพอ พร้อมใช้ ทันสมัยและตอบสนองความต้องการที่จำเป็นของการจัดการเรียน การสอนนั้น คณะพัฒนาการท่องเที่ยวใช้ทรัพยากรร่วมกับมหาวิทยาลัยที่มอบหมายให้ กองเทคโนโลยีดิจิทัล เป็นผู้รับผิดชอบการดำเนินงานด้านการจัดหา ให้บริการ บำรุงรักษาและประเมินผลการให้บริการด้านเทคโนโลยีสารสนเทศ ถึงการรายงานสถิติการใช้งานด้านเทคโนโลยีสารสนเทศอีกด้วย อาทิ การให้บริการ Hardware/Software และสถานที่ ระบบ internet ของมหาวิทยาลัย ห้องคอมพิวเตอร์ สนับสนุนสื่อการสอน online เป็นต้น [**(64TDSQADC.7.2.1 ขั้นตอนการจัดหาวัสดุอุปกรณ์และสถานที่ ด้านเทคโนโลยีสารสนเทศของมหาวิทยาลัยแม่โจ้)**](http://www.erp.mju.ac.th/openFile.aspx?id=NDUyODc1&method=inline)ขั้นตอนการจัดหาของคณะ เพื่อแจ้งไปยังกองเทคโนโลยีดิจิทัล ดังนี้



ในปีการศึกษา 2564 คณะฯ มีการจัดหา ให้บริการวัสดุอุกรณ์และสถานที่ด้านเทคโนโลยีสารสนเทศภายในคณะฯ ดังนี้

**1. จัดหาวัสดุอุปกรณ์และสถานที่ ด้านเทคโนโลยีสารสนเทศ**

1.1. คณะพัฒนาการท่องเที่ยว ได้มีการจ้างเหมาปรับปรุงระบบสารสนเทศขั้นพื้นฐานสำหรับอาคารสุวรรณวาจกกสิกิจ มีระบบอินเตอร์เน็ตความเร็วสูงตั้งแต่ปีการศึกษา 2563 เป็นต้นมา และมีการตรวจสอบคุณภาพ ให้สามารถใช้บริการได้อย่างต่อเนื่อง เพื่อใช้สำหรับการเรียนการสอน การวิจัย การบริการวิชาการและการบริหารจัดการในคณะ ไว้บริการบุคลากร นักศึกษาทุกระดับ พร้อมทั้งจัดโต๊ะเก้าอี้ไว้บริการบริเวณ ชั้น 1 และชั้น 2

1.2 ในปีการศึกษา 2564 คณะฯ ได้คำนึงถึงความสำคัญในการจัดการเรียนการสอน การสอบนักศึกษาระดับบัณฑิตศึกษา ตลอดจนการอบรม/ประชุมสัมมนาออนไลน์ต่าง ๆ ได้จัดหาโปรแกรมออนไลน์ Zoom Meeting อีก 1 User ไว้บริการอาจารย์ บุคลากรสายสนับสนุนวิชาการและนักศึกษาระดับบัณฑิตศึกษา

1.3 VPN

**2. มีการบำรุงรักษาการให้บริการวัสดุอุปกรณ์และสถานที่ ด้านเทคโนโลยีสารสนเทศ**

2.1 คณะพัฒนาการท่องเที่ยว จัดให้มีเจ้าหน้าที่ดูแล บำรุงรักษาวัสดุอุปกรณ์ ด้านเทคโนโลยีภายในคณะ โดยมีการตรวจสอบระบบอินเตอร์เน็ตไร้สาย (Wifi) อาคารสุวรรณวาจกกสิกิจ ให้มีสภาพพร้อมใช้งานได้อย่างสม่ำเสมอ

2.2 ในกรณีที่มีการชำรุดเสียหายเจ้าหน้าที่ที่ดูแลรับผิดชอบ จะทำการแก้ไขในเบื้องต้น และหากไม่สามารถซ่อมแซมได้ ก็จะแจ้งคณะฯ เพื่อจัดจ้างบริษัทเอกชนเป็นผู้ดำเนินแก้ไข ตามระเบียบจัดซื้อจัดจ้างต่อไป

**3.มีการประเมินผลการจัดหา บำรุงรักษา และให้บริการวัสดุอุปกรณ์และสถานที่ ด้านเทคโนโลยีสารสนเทศ**

คณะพัฒนาการท่องเที่ยว ได้สำรวจผลประเมินความพึงพอใจต่อสิ่งสนับสนุนการเรียนการสอน และสภาพแวดล้อมคณะพัฒนาการท่องเที่ยว มหาวิทยาลัยแม่โจ้ ประจำปีการศึกษา 2564 จากบุคลากร นักศึกษา ผลประเมินความพึงพอใจต่อสิ่งสนับสนุนการเรียนรู้ [ระดับปริญญาตรี ผลประเมินอยู่ในระดับมาก](https://tds.mju.ac.th/wtms_document.aspx?bID=8090) [ระดับบัณฑิตศึกษา ผลประเมินอยู่ในระดับมากที่สุด](https://tds.mju.ac.th/wtms_document.aspx?bID=8090) นำเสนอคณะกรรมการประจำคณะฯ เพื่อนำไปกำหนดแนวทางการดำเนินงานปรับปรุง/แก้ไข

ปีการศึกษา 2564 คณะฯ ใช้ทรัพยากรร่วมกับมหาวิทยาลัยแม่โจ้ ในด้านของวัสดุอุปกรณ์และสถานที่ ด้านเทคโนโลยีสารสนเทศ ซึ่งมีความเพียงพอต่อนักศึกษา ทั้งนี้ในส่วนของคณะฯ มีการบริการในส่วนของสถานที่และเครือข่ายอินเตอร์เน็ต โดยได้เพิ่มจุดกระจาย Wifi เพื่อให้นักศึกษาสามาถใช้งานอินเตอร์เน็ตได้อย่างมีประสิทธิภาพ อย่างไรก็ตาม คณะฯ ได้มีการจัดหาชุดอุปกรณ์คอมพิวเตอร์ ชุดเครื่องฉายโปรเจ็คเตอร์ พร้อมจอภาพ และชุดเครื่องฉายภาพ 3 มิติ ติดตั้งประจำห้องเรียนไว้พร้อมใช้และมีความทันสมัย และตอบสนองความต้องการจำเป็นของการจัดการเรียน การสอน และการพัฒนาการเรียนรู้ของผู้เรียนครบถ้วนอยู่แล้ว ซึ่งคณะฯ จะพิจารณาการจัดซื้ออุปกรณ์คอมพิวเตอร์สำหรับบุคลากร โดยพิจารณาดังนี้

1. กรณีอุปกรณ์เสียหาย และสามารถซ่อมแซมได้จะดำเนินการซ่อมแซม/เปลี่ยนอุปกรณ์

2. กรณีที่อุปกรณ์คอมพิวเตอร์ไม่สามารถใช้งานได้ คณะฯ จะพิจารณาจัดซื้ออุปกรณ์ใหม่ต่อไป

**ผลการประเมินตนเอง Sub-Criteria 7.2:**

**ระดับ 3** : Inadequate but Minor Improvement Will Make It Adequate

**C.7.3 มีการจัดหา บำรุงรักษา ให้บริการ และประเมินผลการจัดหา บำรุงรักษา และให้บริการทรัพยากรในห้องสมุด เพื่อให้มีความเพียงพอ พร้อมใช้ทันสมัย และตอบสนองความต้องการจำเป็นของการจัดการเรียนการสอนและการพัฒนาการเรียนรู้ของผู้เรียน**

คณะพัฒนาการท่องเที่ยว จัดให้นักศึกษาทุกท่านเข้ารับบริการทรัพยากรในห้องสมุด จากสำนักหอสมุดมหาวิทยาลัย ซึ่งเป็นศูนย์กลางในการจัดสรรทรัพยากรและการใช้บริการสารสนเทศ เพื่อส่งเสริมสนับสนุนการเรียนการสอนตามหลักสูตรของคณะฯ ในการค้นคว้าเพิ่มเติมนอกชั้นเรียน การค้นคว้าและวิจัย สำนักหอสมุดเป็นอาคารเอกเทศ 3 ชั้น ตั้งอยู่ ณ อาคารวิภาต บุญศรี วังซ้าย

ทั้งนี้คณะพัฒนาการท่องเที่ยว ดำเนินการจัดหาและแนะนำรายชื่อทรัพยากรสารสนเทศที่ต้องการ เข้ามายังสำนักหอสมุด ผ่านช่องทางต่าง ๆ ได้แก่ แบบฟอร์มเสนอซื้อออนไลน์ การเสนอซื้อผ่านการติดต่อเจ้าหน้าที่ด้วยตนเอง และดำเนินการจัดซื้อจัดหาตามหลักเกณฑ์ และนโยบายการจัดหาทรัพยากรสารสนเทศของสำนักหอสมุด ส่งผลให้ในปีการศึกษา 2564 สำนักหอสมุดมีทรัพยากรสารสนเทศไว้ให้บริการ แบ่งเป็นหนังสือ วารสาร ที่เกี่ยวข้องกับการจัดการเรียนการสอนของคณะ ประกอบด้วย [1) หนังสือ จำนวน 9677 เล่ม 2) วารสาร จำนวน 23 รายชื่อ](https://libmode.mju.ac.th/2020/curiculum-collections-statistic/)

เนื่องจากคณะฯ ใช้ทรัพยากรร่วมกับสำนักหอสมุด มหาวิทยาลัยแม่โจ้ ในการบำรุงรักษา สำนักหอสมุดเป็นผู้ดำเนินการให้ทรัพยากรสารสนเทศและสถานที่พร้อมใช้ ทันสมัย เพียงพอต่อผู้รับบริการ ประกอบกับในปีการศึกษา 2564 สถานการณ์การแพร่ระบาดของโควิด-19 ส่งผลให้รูปแบบการให้บริการของสำนักหอสมุด ปรับเปลี่ยนเป็นรูปแบบออนไลน์ ผู้ใช้บริการสามารถยืมหนังสือผ่านระบบออนไลน์และจะมีการจัดส่งหนังสือทาง Delivery หรือช่องทางที่สำนักหอสมุดเป็นผู้แจ้งไว้

เมื่อสิ้นปีการศึกษา 2564 คณะฯ ได้จัดทำแบบประเมินผลความพึงพอใจต่อความเพียงพอและความเหมาะสมของหนังสือตำรา สื่อสิ่งพิมพ์ ฐานข้อมูลทางวิชาการ และสื่อสนับสนุนการเรียนรู้ต่าง ๆ ในสำนักหอสมุด จากนักศึกษาคณะพัฒนาการท่องเที่ยว [นักศึกษามีความพึงพอใจในระดับมาก](https://tds.mju.ac.th/wtms_document.aspx?bID=8090)

คณะฯ ได้พิจารณาแล้วพบว่า มหาวิทยาลัยแม่โจ้มี สำนักหอสมุดซึ่งเปิดให้บริการแก่นักศึกษาและบุคลากร และมีระบบการให้บริการที่มีความสะดวกสบาย มีทรัพยากร ที่เพียงพอ และนอกจากนี้สำนักหอสมุดยังมีการให้บริการการค้นคว้าเอกสารจากสำนักหอสมุดของมหาวิทยาลัยต่าง ๆ ในภาคเหนือที่มีการสร้างเครือข่ายร่วมกันระหว่างมหาวิทยาลัยคณะพัฒนาการท่องเที่ยวอยู่ไม่ห่างจากสำนักหอสมุด จึงทำให้มีความสะดวกต่อการเข้าไปใช้บริการ มีเจ้าหน้าที่รับผิดชอบในการประเมินผล การบำรุงรักษา และให้บริการทรัพยากรในห้องสมุด อย่างเพียงพอ และตอบสนองความต้องการจำเป็นของการสนับสนุนการจัดการเรียนการสอนและการพัฒนาการเรียนรู้ของผู้เรียนอย่างเพียงพอ เน้นโทเอก

**ผลการประเมินตนเอง Sub-Criteria 7.3:**

**ระดับ 3** : Inadequate but Minor Improvement Will Make It Adequate

**C.7.4 มีการจัดสภาพแวดล้อมทางกายภาพ สภาพแวดล้อมทางสังคม และสภาพแวดล้อมทางจิตวิทยา ที่ช่วยส่งเสริมการเรียนรู้ศักยภาพ คุณภาพชีวิต สุขภาพ และความปลอดภัยของผู้เรียน**

คณะพัฒนาการท่องเที่ยว ได้มีการจัดสภาพแวดล้อมทางกายภาพ สภาพแวดล้อมทางสังคม และสภาพแวดล้อมทางจิตวิทยา ที่ช่วยส่งเสริมการเรียนรู้ศักยภาพ คุณภาพชีวิต สุขภาพและความปลอดภัยของผู้เรียน สอดคล้องกับทุกพันธกิจด้านการเรียนการสอน การวิจัย (เหมาะกับการมานั่งทำวิจัย) ดังนี้

**1. สภาพแวดล้อมทางกายภาพ**

- อาคารและสถานที่ คณะพัฒนาการท่องเที่ยวมีอาคารสถานที่ สำหรับการรองรับการจัดการเรียนการสอน ที่มีความเพียงพอและพร้อมใช้งานสำหรับผู้เรียน มีห้องเรียน และห้อง Common Room สำหรับนักศึกษาระดับบัณฑิตศึกษา ห้องเรียนระดับปริญญาตรีจำนวน 3 ห้องเรียน ภายในห้องมีอุปกรณ์สำหรับการเรียนการสอน เครื่องปรับอากาศ โต๊ะ เก้าอี้ที่สะอาด พร้อมใช้งาน มีอากาศถ่ายเทสะดวก ตลอดจนมีทางเดินเชื่อมระหว่างอาคารสำหรับนักศึกษา และผู้มีความต้องการพิเศษ สามารถเดินทางไปยังอาคารต่าง ๆ ได้แก่ อาคารเรียนรวม 70 ปี อาคารเรียนรวม 80 ปี และสำนักหอสมุด ได้สะดวกสบาย

นอกจากนี้ คณะฯ ได้ทำการการปรับปรุงพื้นที่ด้านหน้าอาคาร โดยปรับปรุงสภาพภูมิทัศน์ ปูหญ้าสนามหน้าอาคารสุวรรณวาจกกสิกิจ จัดหาโต๊ะ เก้าอี้ ม้าหินอ่อนสำหรับให้นักศึกษาได้นั่งพักผ่อน ขณะรอเปลี่ยนชั่วโมงการเรียนในรายวิชา ช่วยสร้างบรรยากาศในการเรียนรู้ให้กับนักศึกษา เสริมประสิทธิภาพให้กับการปฏิบัติงานของคณาจารย์และเจ้าหน้าที่ ตลอดจนสร้างความร่มรื่นสวยงามให้แก่ผู้สัญจรไปมาในมหาวิทยาลัยและคณะฯ ได้มีแผนที่จะปรับปรุงห้องสำหรับสโมสรนักศึกษาคณะพัฒนาการท่องเที่ยว เพื่อให้นักศึกษาได้ทำกิจกรรม

- พื้นที่ให้บริการชั้น 1 อาคารสุวรรณวาจกกสิกิจ

คณะฯ จัดบริการโต๊ะเก้าอี้ จุดน้ำดื่มไว้บริการจำนวน 3 จุด สำหรับนักศึกษาได้นั่งทำงานกลุ่ม และนั่งรอเพื่อเข้าพบอาจารย์ และติดต่องานบริการการศึกษา อีกทั้งอาคารสุวรรณวาจกกสิกิจยังอยู่ใกล้กับร้านจำหน่ายอาหาร ร้านถ่ายเอกสาร ธนาคาร และห้องน้ำ สำหรับนักศึกษาได้ใช้บริการอย่างสะดวกสบาย มีที่จอดรถยนต์และมอเตอร์ไซต์ในร่มใต้ถุนอาคาร 70 ปีและอาคาร 80 ปี และสามารถจอดบริเวณด้านหลังอาคารสุวรรณวาจกกสิกิจได้

- การติดตั้งเครื่องตรวจวัดอุณหภูมิและการให้บริการเจลแอลกอฮอล์ล้างมือ เพื่อป้องกันการแพร่ระบาดของเชื้อไวรัสโคโรน่า (COVID-19) ตามมาตรการควบคุมโรคที่กำหนด เพื่อสร้างความปลอดภัย ความมั่นใจแก่บุคลากร นักศึกษาและผู้ติดต่อราชการ

**2. สภาพแวดล้อมทางสังคม และจิตวิทยา**

คณะฯ ได้ดำเนินการแต่งตั้งอาจารย์เป็นให้ที่ปรึกษานักศึกษา มีหน้าที่ให้คำปรึกษาแก่นักศึกษา ด้านการเรียน การใช้ชีวิตในรั้วมหาวิทยาลัย และกำกับติดตามผลการเรียนนักศึกษาในที่ปรึกษา ทั้งการเข้าพบโดยตรงและการให้คำปรึกษาผ่าน Line กลุ่ม อีกทั้งคณะฯ ยังสร้างความสัมพันธ์ระหว่างอาจารย์กับนักศึกษาในหลักสูตรผ่านการจัดกิจกรรม อาทิ กิจกรรมของหลักสูตร เช่น ToBiz Camp มีวัตถุประสงค์เพื่อ สร้างความรัก สามัคคีความผูกพันระหว่างรุ่นพี่กับรุ่นน้อง คณาจารย์ เพื่อหล่อหลอมความเป็นหนึ่งเดียวกัน และปรับทัศคติการอยู่ร่วมกันในมหาวิทยาลัย เพื่อลดปัญหาการออกกลางคันของนักศึกษา อีกทั้งยังได้ทราบปัญหาในการใช้ชีวิตในรั้วมหาวิทยาลัยจากนักศึกษาเพื่อหาแนวทางแก้ไขปัญหา นอกจากนี้กิจกรรมเสริมหลักสูตร ToBiz Camp ยังเป็นการปรับพื้นฐานความรู้เบื้องต้นเกี่ยวกับการเป็นผู้ประกอบการ ปรับพื้นฐานภาษาอังกฤษ ลดการลาออกกลางคันของนักศึกษา

**3. ความปลอดภัยของผู้เรียน**

คณะพัฒนาการท่องเที่ยว มีสภาพแวดล้อมทางกายภาพที่คำนึงถึงความปลอดภัยของผู้เรียน และความปลอดภัยในการทำงานของบุคลากร โดยติดตั้งระบบกล้องโทรทัศน์วงจงปิด (CCTV SYSTEMS) มีการบันทึกข้อมูลตลอด 24 ชั่วโมง มีกล้องทั้งหมด 11 ตัว ครอบคลุมพื้นที่ ทั้งภายในและภายนอกอาคาร มีการตรวจสอบภาพ ในการบันทึกข้อมูลย้อนหลังทุกสัปดาห์โดยเจ้าหน้าที่ของคณะ และมีถังดับเพลิงติดตั้งภายในอาคารทั้งหมด 4 ชุด มีการตรวจสอบและเปลี่ยนสารดับเพลิงถังทุกปี ให้พร้อมใช้งานอยู่เสมอ สำหรับอาคารพัฒนาวิสัยทัศน์ มีระบบฉีดน้ำอัตโนมัติหากเกิดเหตุฉุกเฉิน นอกจากนี้คณะฯ ได้ปฏิบัติตามมาตรการในการป้องกันการแพร่ระบาดของไวรัสโควิด-19 โดยการติดตั้งเครื่องวัดอุณหภูมิ และเจลแอลกอฮอร์ ไว้ที่หน้าอาคารและหน้าห้องเรียน และบุคลากรสามารถปฏิบัติงานได้อย่างต่อเนื่อง ภายใต้สถานการณ์การแพร่ระบาดของไวรัสโคโรน่า (COVID-19)

โดยภาพรวมแล้วมหาวิทยาลัยแม่โจ้ มีหน่วยงานหลักคือกองกายภาพและสิ่งแวดล้อมจะมีบทบาทที่สำคัญ ในการจัดสภาพแวดล้อมทางกายภาพ สภาพแวดล้อมทางสังคม และสภาพแวดล้อมทางจิตวิทยา ที่ช่วยส่งเสริมการเรียนรู้ศักยภาพ คุณภาพชีวิต สุขภาพ และความปลอดภัยของผู้เรียน นอกจากนี้ คณะพัฒนาการท่องเที่ยว ได้มีการจัดสถานที่รอบ ๆ อาคารโดยการจัดการปลูกหญ้า และสวนหิน จัดตั้งม้าหินอ่อนสำหรับให้นักศึกษาได้นั่งพักผ่อน หรือจัดกิจกรรมได้อย่างเพียงพอ เมื่อสิ้นสุดปีการศึกษา 2564 โดยสอบถามนักศึกษาทุกระดับชั้น ศิษย์เก่า ผลการประเมินการจัดสภาพแวดล้อมทางกายภาพ สภาพแวดล้อมทางสังคม และสภาพแวดล้อมทางจิตวิทยา ที่ช่วยส่งเสริมการเรียนรู้ศักยภาพ คุณภาพชีวิต สุขภาพ และความปลอดภัยของผู้เรียน [ผลประเมินความพึงพอใจของระดับปริญญาตรีอยู่ในระดับมาก และระดับบัณฑิตศึกษาอยู่ในระดับมากที่สุด](https://tds.mju.ac.th/wtms_document.aspx?bID=8090) คณะฯ ได้พิจารณาและวางแนวทางการแก้ไขปัญหา ผ่านการประชุมคณะกรรมการประจำคณะฯ โดยพิจารณาแนวทางการแก้ไขจากข้อเสนอแนะ สู่การปฏิบัติจริง เชื่อมโยงไปสู่การกำหนดวิสัยทัศน์ พันธกิจ และการกำหนดในแผนปฏิบัติการในปีงบประมาณ 2566 ต่อไป **ในปีการศึกษา 2565 คณะฯ ได้คำนึงถึงความปลอดภัยของผู้เรียน ภายใต้มาตรการและการดำเนินการของ Green Office เรื่อง ......**

**ผลการประเมินตนเอง Sub-Criteria 7.4:**

**ระดับ 3** : Inadequate but Minor Improvement Will Make It Adequate